Bani în plus pentru bugetari. Ghișeele de eficiență electrică, noul proiect al Guvernului
- Cristian Raducanu
- 14 martie 2024, 07:21
Ministerul Dezvoltării, Lucrărilor Publice și Administrației (MDLPA) a pus în dezbatere publică un proiect de ordonanță pentru înființarea ghișeelor de eficiență energetică. Ghișee care ar urma să fie înființate pe lângă fiecare Consiliu Județean. Birourile respective vor fi populate cu angajați din afara aparatului bugetar.
Ministerul Dezvoltării înființează ghișeele de eficiență energetică
Ministerul Dezvoltării justifică înființarea ghișeelor respective printr-o prevedere în PNRR care impune crearea celor 42 de ghișee până la finalul primului trimestru din acest an. Astfel, MDLPA susține că prin înființarea ghișeelor de eficiență energetică se vor atinge țintele asumate în PNRR referitor la jalonul pentru Energie Schimbări Climatice.
Obiectivul ar urma să fie atins prin Strategia Națională de Renovare pe Termen Lung care prevede "sprijinirea renovării parcului național de clădiri rezidențiale și nerezidențiale, publice și private. Termenul pentru îndeplinirea planului a fost stabilit pentru 2050.
Salariile angajaților vor fi suportate din bugetul Consiliilor Județene
Ministerul Dezvoltării a mai anunțat că birourile de eficiență energetică vor fi ocupate de noi angajați. Bugetul de stat va suporta cheltuielile cu logistica necesară ghișeelor. Salariile angajațiilor vor fi suportate din bugetele Consiliilor Județene. Până în prezent MDLPA nu a prezentat impactul bugetar generat de posturile nou înființate.
"Ghișeele unice de eficiență energetică se înființează în scopul oferirii serviciilor de informare și consiliere în domeniul eficienței energetice în clădiri și a utilizării surselor regenerabile de energie pentru prosumatori în privința programelor de investiții finanțate din fonduri europene, din bugetul de stat, precum și alte surse legal constituite.
Rețeaua națională de ghișee unice de eficiență energetică va sprijini cu prioritate consumatorii vulnerabili de energie și persoanele aflate în sărăcie energetică, facilitând accesul la servicii publice și programe de finanțare care să atenueze această stare", se arată proiectul de ordonanță de urgență.
Ministerul Dezvoltării construiește un punct de informare online
În conformitate cu același proiect de lege se va înființa și un punct unic de informare online, prin care se vor asigura toatea informațiile necesare privind formele de finanțare în materie de eficiență energetică și folosirea surselor regenerable de energie.
În linii mari ghișeele de eficiență energetică prevăzute în proiectul depus de ministerul Dezvoltării ar trebui să promoveze investițiile din componentaREPowerEU din PNRR, fie prin distribuirea unor tichete tip voucher pentru îmbunătățirea eficienței energetice, fie prin instalarea capacităților de energie regenerabilă în gospodării indivduale.
Investiții sub formă de vouchere
Distribuția voucherelor ar urma să se desfășoare în perioada 2024-2025. Doar că, ordonanța nu stabilește în mod expres ca ghișeele de eficiență energetică să-și încheie activitatea odată ce programul de 1,2 miliarde de euro ajunge la final.
În programul PNRR este prevăzută finanțarea pentru necesitățile a doi funcționari pentru ghișeu în parte. Însă, proiectul depus în dezbatere publică de ministerul Dezvoltării prevede posibilitatea dublării numărului de angajați. Totodată, consiilor județene le este permis să înființeze până la patru posturi, potrivit mdlpa.ro.